Daar is sommiges met geen arms nie, hulle bereik die hoogste pieke en aanvaar hulle goue medalje met trots en stort selfs ‘n traan met die seremonie. Daar is die twee mans wat brons en goue medaljes gekry het vir hulle land. Hulle is so trots, maar weens hul cerebral palsy kan hulle omtrent nie die blomme vashou nie. Die goue medalje wenner probeer die medalje tussen sy tande sit vir die fotograwe en na die derde poging slaag hy daarin. Hy staan met ‘n glimlag en ek sit met trane.